62019CO0483_INF
Uznesenie Súdneho dvora (ôsma komora) z 11. decembra 2019 –Ville de Verviers
(vec C‑483/19) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Sociálna politika – Smernica 1999/70/ES – Rámcová dohoda o práci na dobu určitú, ktorú uzavreli ETUC, UNICE a CEEP – Ustanovenie č. 2 – Pôsobnosť rámcovej dohody – Možnosť členských štátov vylúčiť vzťahy v rámci základného odborného vzdelávania a učňovského vzdelávania a pracovné zmluvy alebo pomery, ktoré boli uzavreté v rámci zvláštneho verejného alebo verejne podporovaného výučného, integračného programu a programu odborného vzdelávania – Dôsledky“
1.
Prejudiciálne otázky – Odpoveď, ktorú možno jednoznačne vyvodiť z judikatúry – Uplatnenie článku 99 rokovacieho poriadku
(článok 267 ZFEÚ; Rokovací poriadok Súdneho dvora, článok 99)
(pozri body 18, 19)
2.
Sociálna politika – Rámcová dohoda o práci na dobu určitú, ktorú uzavreli ETUC, UNICE a CEEP – Smernica 1999/70 – Pôsobnosť – Zmluva alebo pracovnoprávny vzťah stanovený podľa vnútroštátneho právneho poriadku alebo praxe – Vnútroštátna právna úprava vylučujúca určitú kategóriu zmlúv z pôsobnosti smernice – Prípustnosť – Podmienka – Povinnosť prijať vnútroštátne opatrenia, ktoré zamestnancom spadajúcim do tejto kategórie zmlúv zaručia dodržiavanie cieľov sledovaných rámcovou dohodou – Neexistencia
[smernica Rady 1999/70, príloha, ustanovenie č. 2 bod 1 a bod 2 písm. b)]
(pozri body 21 – 26, 29 a výrok)
Výrok
Ustanovenie č. 2 bod 2 písm. b) rámcovej dohody o práci na dobu určitú, ktorú uzavreli ETUC, UNICE a CEEP 18. marca 1999, ktoré je uvedené v prílohe smernice Rady 1999/70/ES z 28. júna 1999 o rámcovej dohode o práci na dobu určitú, sa má vykladať v tom zmysle, že nebráni tomu, aby vnútroštátny zákonodarca, ktorý v súlade s možnosťou priznanou mu týmto ustanovením vylúčil z pôsobnosti vnútroštátnych právnych predpisov, ktorými sa vykonáva smernica 1999/70 a rámcová dohoda, určitú kategóriu pracovných zmlúv, bol zbavený povinnosti prijať vnútroštátne opatrenia, ktoré zamestnancom spadajúcim do tejto kategórie zmlúv zaručia dodržiavanie cieľov sledovaných rámcovou dohodou.
(
1
)	Ú. v. EÚ C 288, 26.8.2019.